b'\n_START_ARTICLE_\nPolzela\n_START_SECTION_\nZgodovina kraja\n_START_PARAGRAPH_\nPolzela in njena okolica so bili \xc5\xbee zgodaj poseljeni, saj je Mark Avrelij v \xc4\x8dasu bojev med Rimljani in Germani na prostoru dana\xc5\xa1nje Lo\xc4\x8dice ob Savinji zgradil mogo\xc4\x8den obrambni tabor II. italske legije. V sami Polzeli je na vzpetini sredi kraja postavljen Grad Komenda, ki se prvi\xc4\x8d omenja 1170 pod imenom Hallenstein. Od 1323 do 1780 je bil grad v lasti malte\xc5\xa1kih vitezov, po tem \xc4\x8dasu pa je menjal ve\xc4\x8d lastnikov. v njem je \xc5\xbeivel tudi eden izmed stricev Franceta Pre\xc5\xa1erna, ki ga je navedeni tudi redno obiskoval. _NEWLINE_Med sakralnimi objekti je potrebno omeniti cerkev sv. Marjete iz 1255. Zgradba je v osnovi romanska z gotskim zvonikom. V 18. stoletju je bila cerkev prezidana, zvonik pa so dvignili za eno nadstropje._NEWLINE_Na polo\xc5\xbeni vzpetini na severni strani Polzele stoji grad \xc5\xa0enek, ki se prvi\xc4\x8d omenja leta 1288 in je prvotno imel obliko stolpa. Bil je v posesti Celjskih grofov. Po kraj\xc5\xa1i vojni 1437 med Celjani in kr\xc5\xa1kim \xc5\xa1kofom Janezom Schallermannom so ga Celjani sami poru\xc5\xa1ili. Dana\xc5\xa1nji \xc5\xa0enek je podkvaste oblike in je bil verjetno ponovno zgrajen v drugi polovici 15. stoletja._NEWLINE_Okoli 3\xc2\xa0km severozahodno od Polzele v Zalo\xc5\xbeah stoji samostan Novi Klo\xc5\xa1ter. Zgodovina Novega Klo\xc5\xa1tra je tesno povezana s Celjani. Friderik II. je 1453 postavil samostan in cerkev ter jo podaril redovnikom. Polzela je vasica v spodnji Savinjski dolini, ki jo sestavljaja 5 delov. To so: Polzela, Andra\xc5\xbe, Zalo\xc5\xbee, Breg pri Polzeli in Lo\xc4\x8dica ob Savinji.\xc4\x8cez ob\xc4\x8dino te\xc4\x8dejo potoki, Struga, Slatina in Lo\xc5\xbenica. Ve\xc4\x8dja reka pa je Savinja.\n_START_SECTION_\nPomembne osebe\n_START_PARAGRAPH_\nV ob\xc4\x8dini Polzela \xc5\xbeivi tudi Ana Drev.'